## Rješenje kojim se Investicijskom društvu FIMA-Vrijednosnice d.o.o., na neodređeno vrijeme izdaje odobrenje za rad za pružanje investicijskih usluga i obavljanje investicijskih aktivnosti

### NN 84/2009 (16.7.2009.), Rješenje kojim se Investicijskom društvu FIMA-Vrijednosnice d.o.o., na neodređeno vrijeme izdaje odobrenje za rad za pružanje investicijskih usluga i obavljanje investicijskih aktivnosti

84 16.07.2009 Rješenje kojim se Investicijskom društvu FIMA-Vrijednosnice d.o.o., na neodređeno vrijeme izdaje odobrenje za rad za pružanje investicijskih usluga i obavljanje investicijskih aktivnosti

HRVATSKA AGENCIJA ZA NADZOR FINANCIJSKIH USLUGA

2047

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 13. stavak 1. i članka 584. stavak 5. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja odobrenja za rad investicijskom društvu FIMA-Vrijednosnice d.o.o., sa sjedištem u Varaždinu, Međimurska 28, za pružanje investicijskih usluga i obavljanje investicijskih aktivnosti i s njima povezanih pomoćnih usluga na sjednici održanoj 9. srpnja 2009. godine, donijela je

RJEŠENJE

1. Investicijskom društvu FIMA-Vrijednosnice d.o.o., sa sjedištem u Varaždinu, Međimurska 28, na neodređeno vrijeme izdaje se odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točka 1.- 7. i stavak 2. točka 1. – 6. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– izvršavanje naloga za račun klijenta,

– trgovanje za vlastiti račun,

– upravljanje portfeljem,

– investicijsko savjetovanje,

– usluge provedbe ponude, odnosno prodaje financijskih instrumenata uz obvezu otkupa,

– usluge provedbe ponude, odnosno prodaje financijskih instrumenata bez obveze otkupa,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit,

– savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima,

– usluge vezane uz usluge provedbe ponude, odnosno prodaje financijskih instrumenata uz obvezu otkupa.

2. Odobrenje za rad za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na financijske instrumente iz članka 3. stavak 1. točka 2., podtočka a., b. i c. Zakona o tržištu kapitala.

3. Investicijsko društvo FIMA-Vrijednosnice d.o.o., sa sjedištem u Varaždinu, Međimurska 28, ovlašteno je držati novac i financijske instrumente klijenta.

4. Ovo rješenje upisuje se u Registar investicijskih društava, koji vodi Hrvatska agencija za nadzor financijskih usluga, pod rednim brojem 52.

5. Izrjeka ovog rješenja objavit će se u »Narodnim novinama«.

Klasa: UP/I-451-04/09-02/18

Urbroj: 326-111/09-7

Zagreb, 9. srpnja 2009.

Član Uprave
Ivo Šulenta, v. r.

Rješenje, NN 84/2009-2047